Zagreb, 27. travnja 2018.g.

**Z A P I S N I K**

**o izjavi Bože Petrova u predmetu P-188/16**

Vezano za sastanak održan u Vladi RH 26.02.2017.g i uloge Zdravka Marića mogu reći da je on bio relativno pasivan do polovice sastanka kada mu je g. Plenković postavio pitanje na koji način država može pomoći u slučaju Agrokora. G. Plenković je pitao g. Marića koji su mehanizmi na što je g. Marić rekao da je HBOR mogućnost kako država može pomoći, ali da postoje i određena ograničenja. G. Marić istaknuo je da se treba konzultirati Europska Komisija te je dodatno napomenuo problem javnog duga. Isto tako, g. Marić je istaknuo da misli da plasmana u HBORU još nije dosegnu limit izloženosti prema Agrokoru. G. Marić je upitao g. Ivana Crnjca da li je moguće da uz sva zaduženja koja tvrtka ima kod drugih kreditora imaju prostora za novi dug, na što je g. Crnjac rekao da zaduženja do 350 dana se ne tretira kao dug. Tri su bitne stvari koje je g. Marić rekao a to je da treba hitno kontaktirati Europsku komisiju, da postoje određene opasnosti koje se treba analizirati a tiču se rasta javnog duga i treće jest činjenica da ukoliko bude intervencija države to bi značilo ulazak državu u equity odnosno strukturu društva. Na navedeno sam smatrao kako nije moguće. Nakon pauze g. Marić rekao da postoje dva modela financiranja putem HBOR-a. Program restrukturiranja i program za likvidnost. U ovom drugom slučaju razgovaralo se o tome da trebaju postojati osiguranja u vidu nekih likvidni društava u Agrokoru tipa PIK Vrbovec. Zaključno, što se tiče g. Zdravka Marića, navodim kako se isti nije zalagao za određena rješenja u pogledu Agrokora, već je odgovorio na zatraženo pitanje postavljeno od strane g. Plenkovića.

Na poseban upit člana Povjerenstva Davorina Ivanjeka je li g. Marić navodio općenita rješenja ili je pojedine stvari konkretizirao izjavljujem da je g. Marić odgovarao na upit g. Plenkovića u vezi financiranja putem HBOR-a te dalje odgovaram da je g. Marić objasnio modele financiranja preko HBOR-a, a isto tako je spomenuo da ukoliko se ide putem HBOR-a da će se to koristiti za rješavanje problema dobavljača i da je to kratkoročno rješenje. na dodatan upit mogu li procijeniti je li g. Marić htio pomoći g. todoriću izjavljujem da to ne mogu procijeniti.

Na poseban upit članice Povjerenstva Tatijane Vučetić, a s obzirom da iz mog iskaza proizlazi kako je ideju financiranja putem HBOR-a prvi iznio g. Plenković, a dužnosnik Marić je na pitanje odgovarao, je li Zdravko Marić nakon sastanka odgovarao na nečije pitanje odgovaram da je g. Plenković inicirao ideju oko HBOR-a, a što se tiče izlaganja g. Marića nakon pauze radilo se zapravo o nastavku prethodne rasprave između g. Todorića i mene u tijeku koje rasprave je Martina Dalić predlagala g. Todorić da ukoliko Agrokor nemaju mogućnosti prema komercijalnim bankama da onda nemaju mogućnosti tražiti financiranje niti putem HBOR-a.

Na poseban upit članice Povjerenstva Tončice Božić koliko je trajao sastanak i jesam li sumnjao da gospodin Zdravko Marić sudjelovanjem na sastanku krši odredbe Zakona o sprečavanju sukoba interesa odgovaram kako je sastanak trajao oko tri i pol sata sa pauzom te dalje da ja nisam taj koji treba procjenjivati je li g. Marić bio u sukobu interesa, ali sam više puta naglašavao da njegova prethodna pozicija u agrokoru je vrlo teško spojiva s funkcijom ministra financija u trenutku kada se događa najjača gospodarska i financijska kriza. Vjerujem da je g. Mariću bio neugodno biti na sastanku pa zato i nije bio proaktivan sve dok to od njega nije zatražio g. Plenković.

Ovaj Zapisnik je sastavni dio Zapisnika sa 8. sjednice Povjerenstva za odlučivanje o sukobu interesa održane dana 27. travnja 2018.

Zapisnik je dan na uvid svjedoku koji svojim potpisom potvrđuje da nema primjedbi na njegov sadržaj.

\_\_\_\_\_\_\_\_\_\_\_\_\_\_\_\_\_\_\_\_

Božo Petrov

Zapisnik sastavio:

savjetnik u Uredu Povjerenstva: Predsjednica Povjerenstva:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Ivan Matić Nataša Novaković